LATVIJAS REPUBLIKAS MINISTRU KABINETS

2019.gada Rīkojums Nr.\_\_

Rīgā (prot. Nr.\_\_§\_)

**Grozījumi Ministru kabineta 2007. gada 8. jūnija rīkojumā Nr. 358 "Par valsts īpašuma objekta nodošanu privatizācijai"**

Izdarīt Ministru kabineta 2007. gada 8. jūnija rīkojumā Nr. 358 "Par valsts īpašuma objekta nodošanu privatizācijai" (Latvijas Vēstnesis, 2007, 93. nr.) šādus grozījumus:

1. Izteikt 1.punktu šādā redakcijā:

"1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts īpašuma objektu:

1.1. nekustamā īpašuma "Malnavas lauksaimniecības tehnikums" (nekustamā īpašuma kadastra Nr. 6868 009 0550) sastāvā esošu zemes vienību 2,8 ha platībā (zemes vienības kadastra apzīmējums 6868 009 0548) un trīs būves (būvju kadastra apzīmējumi 6868 009 0548 001, 6868 009 0548 002 un 6868 009 0548 003) Malnavas pagastā, Kārsavas novadā;

1.2. divas būves (būvju kadastra apzīmējumi 6868 009 0548 007 un 6868 009 0548 008) Malnavas pagastā, Kārsavas novadā."

2. Aizstāt 3. punktā skaitli un vārdu "1. punktā" ar skaitli un vārdu "1.1. apakšpunktā".

3. Papildināt ar 3.1 punktu šādā redakcijā:

"3.1 Privatizācijas aģentūrai ierakstīt šā rīkojuma 1.2. apakšpunktā minēto valsts īpašuma objektu zemesgrāmatā uz valsts vārda valsts akciju sabiedrības "Privatizācijas aģentūra" personā."

4. Aizstāt 4. punktā vārdu "latos" ar vārdu "*euro*".

### **Ministru prezidents A. K. Kariņš**

**Ekonomikas ministrs R. Nemiro**

**Iesniedzējs:**

**Ekonomikas ministrs R. Nemiro**

#### 

#### **Vīza: Valsts sekretārs Ē. Eglītis**